Apémosyné

Apémosyné alebo Apémosyna ( - Apémosyné) je v gréckej mytológii dcéra Katrea, syna krétskeho kráľa MinoaApollodoros, Bibliotheca, 3,2,1.

Apémosyné bola dcérou Katrea, ktorý mal okrem nej ešte dcéry Aeropu a Klymenu a syna Althaimena. Jej otec si žil spokojne až dovtedy, kým mu veštec nepredpovedal, že zomrie rukou svojho dieťaťa. Syn Althaimenes sa o tejto veštbe dozvedel a z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rodos, kde založil mesto Kréténia.

Do Apémosyny sa neskôr zamiloval boh Hermes, ale ona jeho lásku neopätovala a zakaždým, keď sa k nej priblížil, pred ním utiekla. Boh Hermes sa však nedal odradiť, položil na cestu čerstvé kože, na ktorých sa Apémosyné v behu pošmykla a potom ju zneuctil. Apémosyné s ním otehotnela a keď sa s tým zverila bratovi, on jej neuveril, že dieťa čaká s bohom a nahnevaný ju dokopal až na smrť.

 Referencie  

Kategória:Postavy gréckej mytológie